# Opera 11.60 spreman je za vas

Ova je nova verzija prepuna poboljšanja vezanih uz stabilnost i performanse, a uveli smo i nove značajke koje omogućuju pametnije i jednostavnije pregledavanje weba.

Spremajte omiljene stranice jednim klikom miša. Sada možete dodavati stranice u knjižne oznake ili trenutno izvoditi brzo biranje jednostavno tako da odaberete zvjezdicu u adresnom polju.

Uz to, adresno polje preglednika Opera obogaćeno je novim prijedlozima za pretraživanje, što omogućuje jednostavnije uočavanje omiljenih web-mjesta na popisu.

Opera 11.60 uz brojna poboljšanja modula preglednika uključuje novi analizator kompatibilan sa standardom HTML5. Time se razvojnim inženjerima za web pruža bogatiji skup funkcija i poboljšava se kompatibilnost s drugim preglednicima.

Uz to, naš ugrađeni klijent za e-poštu moderniziran je novim dizajnom i intuitivnijom navigacijom.

Dodatne informacije o ovom ažuriranju potražite na web-stranici Što je novo.